آغا سعادت علی

آغاسعادت علی انگریزی:Agha Saadat Ali (پیدائش: 21 جنوری 1929ء لاہور، پنجاب)|(وفات: 25 اکتوبر 1995ء لاہور، پنجاب)ایک پاکستانی کرکٹ کھلاڑی ہے۔  جس نے پاکستان کی طرف سے ایک میچ کھیلا۔وہ 21 جون 1929ء کو لاہور میں پیدا ہوئے اور پاکستان کی طرف سے کھیلنے کے علاوہ بہاولپور' لاہور' پاکستان یونیورسٹیز اور پنجاب کی طرف سے کرکٹ کھیلنے کا اعزاز رکھتے ہیں۔

ابتدائی دور
سیدھے ہاتھ سے بیٹنگ کرنے والے آغا سعادت علی کو امتیاز خان محمد اور پارسی کرکٹر روسی ڈنشا کے مدمقابل صلاحیتوں کا حامل سمجھا جاتا ہے تاہم یہ بدقسمتی تھی کہ وہ صرف ایک ہی ٹیسٹ کھیلنے والے کھلاڑیوں کی فہرست کا حصہ ہیں۔ انہیں الف گور سکول کی کوچنگ کیلئے پہلے بیچ میں شرکت کا بھی اعزاز حاصل ہے جس کے سبب انگلینڈ میں پاکستان ایگلٹ کے کئی دوروں کی راہ کھل گئی مگر کہا جاتا ہے کہ وہ توقعات کے مطابق اس کام کو آگے نہ بڑھا سکے۔ 1949ء میں پاکستان کا دورہ کرنے والی ویسٹ انڈیز اور کامن ویلتھ الیون کیلئے انہیں کوئی موقع نہیں دیا گیا مگر 1950ء میں سیلون (سری لنکا) کے خلاف ان کا فرسٹ کلاس ڈیبیو کا ہوا۔ انہوں نے 1961-62ء میں لاہور بی کی قیادت بھی کی۔ آغا سعادت علی نے صرف 16 فرسٹ کلاس میچ کھیلے جس میں 14.13 رنز کی اوسط سے 325 رنز کا مجموعہ بنایا۔ انہوں نے ایک وکٹ لی اور 8 کیچز بھی پکڑے۔ آغا سعادت علی انہوں نے لاہور بلیئرڈ اینڈ سنوکر ایسوسی ایشن کے صدر کے طور پر بھی خدمات انجام دیں جو ان کی کھیلوں سے بھرپور دلچسپی کا عکاس تھا۔ اس کے علاوہ انہوں نے امپائرنگ کے شعبے میں بھی اپنے جوہر دکھائے۔

ٹیسٹ کرکٹ میں آمد
1955-56ء میں نیوزی لینڈ کے خلاف انہیں ٹیم میں 12ویں کھلاڑی کے طور پر شامل کیا گیا۔ انہوں نے اس موقع پر اپنی شاندار فیلڈنگ کے جوہر دکھائے۔ یہی عمدہ کارکردگی ان کے ٹیسٹ کیپ حاصل کرنے کا سبب بن گئی جب انہیں ڈھاکہ میں منعقدہ ٹیسٹ میں شرکت کا موقع دیا گیا۔

اعداد و شمار
آغا سعادت علی نے اپنے اکلوتے ٹیسٹ کی ایک اننگ میں ایک مرتبہ ناٹ آئوٹ رہتے ہوئے 8 رنز بنائے جو ان کا کسی ایک اننگ کا سب سے زیادہ سکور بھی ہے جبکہ 17 اول دجہ میچز کی 28 اننگز میں 4 مرتبہ ناٹ آئوٹ رہتے ہوئے 325 رنز سکور کئے۔ 56 ان کا سب سے زیادہ سکور اور اوسط 13.54 تھی۔ ٹیسٹ میں 3 اور اول دجہ میں 8 کیچز بھی ان کے ہمراہ تھے۔ انہوں نے بطور امپائر ایک ایک روزہ میچ بھی سپروائز کروایا۔ کیا

ریٹائرمنٹ اور وفات
ریٹائرمنٹ کے بعد وہ قومی سطح پر کوچ بن گئے۔ کھیل کے اندر ان کی بڑھتی ہوئی دلچسپی میں ان کیلئے آگے بڑھنے کے راستے کھولے اور انہیں پاکستان کرکٹ بورڈ میں اسسٹنٹ سیکرٹری کے طور پر تعینات کردیا گیا۔ان کے دو بیٹوں نے بھی فرسٹ کلاس کرکٹ میں حصہ لیا۔ بیماری کے باعث بالآخر ان کا آخری وقت آن پہنچا جب 25 اکتوبر 1995ء کو لاہور کے مقام پر انہوں نے 66 سال 126 دن کی عمر میں اپنی جان آفرین کے سپرد کردی۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی
 ایک روزہ بین الاقوامی کرکٹ ایمپائرز کی فہرست

حوالہ جات

1929ء کی پیدائشیں
1995ء کی وفیات
بہاولپور کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
پاکستانی ایک روزہ بین الاقوامی کرکٹ امپائر
پاکستانی جامعات کے کرکٹ کھلاڑی
پنجاب (پاکستان) کے کرکٹ کھلاڑی
شمالی زون (پاکستان) کے کرکٹ کھلاڑی
لاہور سے کرکٹ کھلاڑی
لاہور کے کرکٹ کھلاڑی